CELEX: 32015D0029
Language: hu
Date: 2015-09-04 00:00:00
Title: Az Európai Központi Bank (EU) 2015/1574 határozata (2015. szeptember 4.) a monetáris finanszírozás tilalmáról és a nemzeti központi bankok által a kormányzati betétekre fizetendő díjazás tilalmáról szóló EKB/2014/8 határozat módosításáról (EKB/2015/29)

22.9.2015   
            
            
               HU
            
            
               Az Európai Unió Hivatalos Lapja
            
            
               L 245/12
            
         AZ EURÓPAI KÖZPONTI BANK (EU) 2015/1574 HATÁROZATA
   (2015. szeptember 4.)
   a monetáris finanszírozás tilalmáról és a nemzeti központi bankok által a kormányzati betétekre fizetendő díjazás tilalmáról szóló EKB/2014/8 határozat módosításáról (EKB/2015/29)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 132. cikke (1) bekezdésének második francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 34.1. cikke második francia bekezdésére,
   mivel:
   
               (1)
            
            
               Az Európai Központi Bank EKB/2014/8 határozata (1) a kormányzati betétekre az adott nemzeti központi bank (NKB) által fizetendő díjazás felső korlátjaként szolgáló piaci kamatokat határozza meg. E célból a Kormányzótanács ellenőrzi az NBK-k által az Európai Unió működéséről szóló szerződés 123. cikkében meghatározott monetáris finanszírozás tilalmának történő megfelelést.
            
         
               (2)
            
            
               Az ECB/2014/8 határozat 1. cikkének d) pontja az euro repópaici kínálati kamatát határozta meg mint fedezettel rendelkező betétek piaci kamatát az euróban meghatározott lekötött betétek esetében. 2015. január 2-án az Eurepo index megszűnt. A fedezettel rendelkező betétek piaci kamata az euróban meghatározott lekötött betétek esetében a hasonló lejáratú betétekre vonatkozó STOXX EUR GC összevont index lesz.
            
         
               (3)
            
            
               Ezért az EKB/2014/8 határozatot megfelelően módosítani kell,
            
         ELFOGADTA EZT A HATÁROZATOT:
   1. cikk
   Módosítások
   Az EKB/2014/8 határozat 1. cikke d) pontjának helyébe az alábbi szöveg lép:
   
      „d)   »fedezettel rendelkező betétek piaci kamata« (secured market rate): i. az euróban meghatározott lekötött betétek esetében a hasonló lejáratú betétekre vonatkozó STOXX EUR GC összevont index; és ii. az eltérő pénznemben meghatározott lekötött betétek esetében egy összehasonlítható kamat.”
   
   2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Frankfurt am Mainban, 2015. szeptember 4-én.
      
         
            az EKB elnöke
         
         Mario DRAGHI
      
   
   
      (1)  Az Európai Központi Bank EKB/2014/8 határozata (2014. február 20.) a monetáris finanszírozás tilalmáról és a nemzeti központi bankok által a kormányzati betétekre fizetendő díjazás tilalmáról (2014/303/EU) (HL L 159., 2014.5.28., 54. o.)